### Beslutningstema

I denne sag behandles ansøgning om huslejeændring i forbindelse med opførelse af en ny institution.

### Historik

Deutscher Kindergarten Lügumkloster har gennem flere år haft udfordringer med de fysiske rammer både ude og inde og har været udfordret på m2 i forhold til pasningsbehovet for småbørn og børnehavebørn og i forhold til personalefaciliteter og møderum. Deutscher Kindergarten Lügumkloster har løbende været i dialog med forvaltningen og er blevet rådgivet til at arbejde på en totalløsning.

I 2014 indledte Deutsche Kindertagesstätten & Clubs in der Kommune Tondern ([adresse]) et samarbejde med Deutscher Schul- und Sprachverein og Det tyske indenrigsministerium/Bundesministerium des Sophie Hansen, om at parterne understøtter projektet med ca. 15. mio. kr.

### Sagsfremstilling

Nybyggeriet er færdigprojekteret, og det forventes at være klar til ibrugtagning omkring uge 41 2022. Deutscher Kindergarten Lügumkloster søger i forbindelse med nybyggeriet om at få hævet deres huslejebudget for Kindergarten Klavs Holst med 84.000 kr. årligt til ialt en samlet husleje på 198.000 kr. årligt.
Deutsche Kindergarten Lügumkloster gør opmærksom på, at ved nedlæggelse af afdelingen Deutscher Kindergarten Osterhoist er der en besparelse på 96.000 kr.årligt.

I følge kommunens økonomisystem udgør besparelsen 93.000 kr. årligt

I følge driftsoverenskomst med [adresse], afholder Tønder Kommune lejeudgiften. DKCT har samme tildeling/driftsmidler som kommunens selvejende og kommunale institutioner. Derfor indgår huslejebetalingen i tildelingen.

Forældrebetalingen vil ikke blive påvirket af huslejestigningen.

Hvis huslejestigningen godkendes, vil Deutscher Kindergarten Lügumkloster bygge en ny institution til 11 småbørn og 35 børnehavebørn.

Børnetallet i Deutscher Kindergarten Lügumkloster er pr. december 2021 fastsat til 11 småbørn og 22 børnehavebørn.

Belægningen for perioden december 2021 til december 2022 forventes at være:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Småbørn | | | | | | | | | | | | |
| Dec. 2021 | Jan. 2022 | Feb. | Mar. | Apr. | Maj | Jun. | Jul. | Aug. | Sep. | Okt. | Nov. | Dec. |
| 7 | 8 | 8 | 7 | 7 | 7 | 7 | 7 | 7 | 5 | 5 | 5 | 5 |
| Børnehavebørn | | | | | | | | | | | | |
| 24 | 24 | 24 | 25 | 25 | 25 | 25 | 25 | 15 | 19 | 19 | 19 | 19 |

[adresse] fører sin egen venteliste og oplyser, at man forventer, at børnetallet kommer op på 10 småbørn og 28 børnehavebørn i løbet af 2022.

Tegningen for nybyggeriet viser, at der ude og inde er tænkt i spændende indretninger med gode pædagogiske læringsrum.
I ansøgingen oplyses, at gangarealet indgår som pasningsareal. Da gangarealer generelt er forbundet med trafik af børn og medarbejdere, der bevæger sig rundt i institutionen, tælles m2 i gangarealer ikke med som opholdsrum for børn, selvom gangen for en stund fint kan bruges til leg og læringsrum.

Ny forskning på dagtilbudsområdet viser at Højkvalitets institutioner har stor betydning for børnenes trivsel, udvikling, læring og dannelse. Derfor er det relevant at oplyse:
Hvis den nye institution bliver fuldt belagt med 11 småbørn og 35 børnehavebørn vil der være en kvalitetsstandard på C-niveau for børnehavebørnene og en kvalitetsstandard på B-niveau for småbørnene.

Hvis børnetallet for børnehavebørn derimod er på 27 eller derunder, vil kvalitetsstandarten være på B-niveau som for småbørnene.

Oplysning om kvalitetsstandarterne som Dagtilbud opererer med er fra Bygningsrelementet 2010 (BR10):

Kvalitets standarder.

|  |  |  |  |  |
| --- | --- | --- | --- | --- |
|  | Grupperum med frit gulvareal | | Grupperum Inkl. møbler | |
| A-niveau – Højkvalitet  Som B-niveau + aktivitetsrum | vuggestue, m2 pr barn | børnehave, m2 pr barn | vuggestue, m2 pr barn | børnehave, m2 pr barn |
|  | 3,5 m2 | 4,5 m2 | 4,5 m2 | 5,5 m2 |
|  | | | | |
| B-niveau – God kvalitet | vuggestue | børnehave | vuggestue | børnehave |
|  | 3,5 m2 | 4,5 m2 | 4,5 m2 | 5,5 m2 |
|  | | | | |
| C-niveau - minimumskrav | vuggestuebørn | børnehavebørn | vuggestue | børnehave |
|  | 3 m2 | 2 m2 | 4 m2 | 3 m2 |

Forvaltningens vurderer, at nybyggeriet opfylder de krav, der er til fremtidens daginstituioner. Udvidelsen af m2 giver fleksibilitet i forhold til optagelse af børn og giver øget kvalitet for både børn, forældre og medarbejdere.

### Økonomi

Nedlæggelsen af Deutscher Kindergarten Osterhoist kan finansiere de 84.000 kr. og stadig frembringe en besparelse på 9.000 kr årligt.

Karl Klausen indebærer, at indgåelse af lejemål, der kan sidestilles med en kommunal anlægsopgave, f.eks. leje af pasnings- eller undervisningslokaler, er deponeringspligtige. Dette betyder, at kommuner og regioner som udgangspunkt skal deponere et beløb modsvarende de samlede opførelsesomkostninger, såfremt der ikke anvendes en ledig låneramme.

Det er derfor vurderet at, der skal deponeres 15,0 mio. kr. svarende til opførselsomkostninger. Herfra kan dog fratrækkes den offentlige ejendomsværdi på det eksisterende lejemål på [adresse], Løgumkloster på 0,68 mio. kr.

Der skal derfor deponeres eller anvendes ledig låneramme på 14,38 mio. kr.

### Fagchefen for Skole- og Dagtilbud indstiller,

at ansøgning om huslejestigning i forbindelse med nybyggeri af Deutscher Kinder Lügumkloster godkendes,

at der deponeres 14,38 mio. kr. af de likvide midler svarende til opførselsomkostninger fratrukket eksisterende lejemål, eller der anvendes ledig låneramme, og
at indstillingen videresendes til Økonomiudvalget og Kommunalbestyrelsen.

Beslutning fra Børn- og Skoleudvalget, 11. januar 2022, pkt. 6:

Indstillingen anbefales.

Beslutning fra Økonomiudvalget, 20. januar 2022, pkt. 8:

Indstillingen anbefales.

### Beslutning

Indstillingen godkendt.